
1/2550
ประกาศองค์การบริหารส่วนตำบลทุ่งใส
 เรื่อง  สอบราคาซื้อรถบรรทุก(ดีเซล)  จำนวน  1  คัน
   *********************************
             

ด้วยองค์การบริหารส่วนตำบลทุ่งใส  อำเภอสิชล  จังหวัดนครศรีธรรมราช มีความประสงค์จะสอบราคาซื้อรถบรรทุก(ดีเซล)  ขนาดไม่ต่ำกว่า  1  ตัน  ขับเคลื่อน  2  ล้อ แบบดับเบิ้ลแค็บ  ปริมาตรกระบอกสูบไม่ต่ำกว่า  2,400  ซีซี  มีช่องที่นั่งอีกหนึ่งตอน  พร้อมประตูเปิดข้างละ  1  บาน  กระจกประตูหมุนขึ้นลงได้  พร้อมยางปูพื้น  หลังคาเป็นเหล็กชิ้นเดียวกันตลอดคัน  เป็นราคารวมเครื่องปรับอากาศ   ราคารวมภาษีสรรพสามิต ระบบบังคับเลี้ยวพร้อมพาวเวอร์ช่วยผ่อนแรง  กุญแจล็อคยางอะไหล่มาตราฐาน ราคามาตรฐานครุภัณฑ์  570,000    บาท
ผู้มีสิทธิเสนอราคาจะต้องเป็นผู้มีอาชีพขายสิ่งของที่สอบราคาซื้อดังกล่าว  และต้องไม่เป็นผู้ที่ถูกแจ้งเวียนชื่อผู้ทิ้งงานของทางราชการ  รัฐวิสาหกิจ หรือหน่วยงานบริหารราชการส่วนท้องถิ่นในขณะที่ยื่นซองสอบราคา
กำหนดยื่นซองสอบราคา   ในวันที่   19  เดือน    ธันวาคม    พ.ศ.   2549    ระหว่างเวลา   09.00  น.  
ถึง  เวลา   10.00  น.  และกำหนดเปิดซองสอบราคา  ในวันที่  19  เดือน  ธันวาคม    พ.ศ. 2549  ตั้งแต่เวลา  10.15 น.   เป็นต้นไป  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ   (ศูนย์ราชการอำเภอสิชล)
           ผู้สนใจติดต่อขอรับ/ซื้อเอกสารสอบราคา  ในราคาชุดละ  1,000  บาท     ได้ที่ทำการองค์การบริหารส่วนตำบลทุ่งใส    ได้ตั้งแต่วันที่  1   เดือน ธันวาคม พ.ศ. 2549  ถึงวันที่   18   เดือน  ธันวาคม  พ.ศ. 2549      หรือสอบถามทางโทรศัพท์หมายเลข  0-7537 – 6110  , 0-7537-6115   ในวันและเวลาราชการ
ประกาศ  ณ  วันที่    30   เดือน    พฤศจิกายน   พ.ศ.  2549

(ลงชื่อ)
   (นายธีระศักดิ์  นาคแก้ว)
นายกองค์การบริหารส่วนตำบลทุ่งใส
เอกสารสอบราคาซื้อ  เลขที่     1/2550
        การซื้อ  รถบรรทุก (ดีเซล)  จำนวน  1 คัน
ตามประกาศองค์การบริหารส่วนตำบลทุ่งใส  ลงวันที่  30  เดือน  พฤศจิกายน  พ.ศ. 2549
*********************************
องค์การบริหารส่วนตำบลทุ่งใส ซึ่งต่อไปนี้เรียกว่า องค์การบริหารส่วนตำบล      มีความประสงค์
จะสอบราคาซื้อรถบรรทุก(ดีเซล)  ขนาดไม่ต่ำกว่า  1  ตัน  ขับเคลื่อน  2  ล้อ แบบดับเบิ้ลแค็บ  ปริมาตรกระบอกสูบไม่ต่ำกว่า  2,400  ซีซี  มีช่องที่นั่งอีกหนึ่งตอน  พร้อมประตูเปิดข้างละ  1  บาน  กระจกประตูหมุนขึ้นลงได้  พร้อมยางปูพื้น  หลังคาเป็นเหล็กชิ้นเดียวกันตลอดคัน  เป็นราคารวมเครื่องปรับอากาศ   ราคารวมภาษีสรรพสามิต ระบบบังคับเลี้ยวพร้อมพาวเวอร์ช่วยผ่อนแรง กุญแจล็อคยางอะไหล่มาตราฐานจากโรงงาน  ราคามาตรฐานครุภัณฑ์  570,000    บาท
 ซึ่งพัสดุที่จะซื้อนี้ต้องเป็นของแท้  ของใหม่  ไม่เคยใช้มาก่อน ไม่เป็นของเก่าเก็บ อยู่ในสภาพที่ใช้งานได้ทันที และมีคุณลักษณะตรงตามที่กำหนดไว้ในเอกสารสอบราคาฉบับนี้   โดยมีข้อแนะนำและข้อกำหนดดังต่อไปนี้
1.  เอกสารแนบท้ายเอกสารสอบราคา
1.1 แบบรูปรายการรายละเอียด
1.2 แบบใบเสนอราคา
1.3 แบบสัญญาซื้อขาย
1.4 แบบหนังสือค้ำประกัน  (หลักประกันสัญญา)
2.  คุณสมบัติของผู้เสนอราคา
              2.1  ผู้เสนอราคาต้องเป็นผู้ที่มีอาชีพขายพัสดุที่สอบราคาซื้อ  และต้องไม่เป็นผู้ที่ถูกแจ้งเวียนชื่อผู้ทิ้งงานของทางราชการและรัฐวิสาหกิจ  หรือหน่วยงานการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล  

2.2  ผู้เสนอราคาจะต้องไม่เป็นผู้ที่ได้รับเอกสิทธิ์  หรือความคุ้มกัน ซึ่งปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาจะได้มีคำสั่งให้สละสิทธิ์  หรือความคุ้มกันเช่นว่านั้น  

2.3   ผู้เสนอราคาจะต้องมีหลักฐานการเป็นตัวแทน ผู้แทนจำหน่าย   ผู้ประกอบการ หรือผู้ผลิตรถยนต์

3.  หลักฐานการเสนอราคา
      

ผู้เสนอราคาจะต้องเสนอเอกสารหลักฐานแนบหลักฐานแนบมาพร้อมกับซองสอบราคา   ดังนี้
              3.1 สำเนาหนังสือรับรองการจดทะเบียนหุ้นส่วนบริษัท และสำเนาทะเบียนภาษีมูลค่าเพิ่ม (ถ้ามี)พร้อมรับรองสำเนาถูกต้อง

3.2  หนังสือมอบอำนาจที่ปิดอากรแสตมป์ตามกฎหมาย        ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคา(กรณีที่มอบอำนาจ)
              3.3 บัญชีรายการเอกสารทั้งหมดที่ได้ยื่นพร้อมกับซองสอบราคา  รวมทั้งรายการและจำนวนตัวอย่าง  (ถ้ามี)    

4.  การยื่นซองสอบราคา
              4.1  ผู้เสนอราคาจะต้องยื่นเสนอราคาตามแบบที่กำหนดไว้ในเอกสารสอบราคานี้  โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อผู้เสนอราคาให้ชัดเจน  จำนวนเงินที่จะเสนอต้องระบุตรงกันทั้งตัวเลข และตัวอักษร  โดยไม่มีการขูดลบ หรือแก้ไข   หากมีการขูดลบ     ตกเติม หรือแก้ไขเปลี่ยนแปลง  จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง 
 4.2  ผู้เสนอราคาจะต้องเสนอราคาเป็นเงินบาท  และเสนอราคาเพียงราคาเดียว  โดยเสนอราคารวมและหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคา  ให้ถูกต้อง  ทั้งนี้  ราคารวมที่เสนอ  จะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกัน  ให้ถือตัวหนังสือเป็นสำคัญ  โดยคิดราคารวมทั้งสิ้น  ซึ่งรวมภาษีมูลค่าเพิ่ม  ภาษีอากรอื่น  ค่าขนส่ง  ค่าจดทะเบียน  และค่าใช้จ่ายทั้งปวงจนกระทั่งส่งมอบพัสดุให้


 ราคาที่เสนอ จะต้องเสนอกำหนดยืนราคา ไม่น้อยกว่า 60 วัน นับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้  
              4.3  ผู้เสนอราคาจะต้องกำหนดเวลาส่งมอบพัสดุ     ไม่เกิน  30 วัน  นับถัดจากวันลงนามในสัญญาซื้อขาย
              4.4  ผู้เสนอราคาจะต้องส่งแคตตาล็อก  และหรือแบบรูปรายการรายละเอียดคุณลักษณะของครุภัณฑ์และตามประกาศขององค์การบริหารส่วนตำบลไปพร้อมใบเสนอราคา  เพื่อประกอบการพิจารณาหลักฐานดังกล่าวนี้  องค์การบริหารส่วนตำบลจะยึดไว้เป็นเอกสารของทางราชการ


สำหรับแคตตาล็อกที่แนบให้พิจารณา  หากเป็นสำเนารูปถ่ายจะต้องรับรองสำเนาถูกต้อง  โดยผู้มีอำนาจทำนิติกรรมแทนนิติบุคคล  หรือบุคคลธรรมดาที่เข้าสอบราคา  หากคณะกรรมการเปิดซองสอบราคามีความประสงค์จะขอดูต้นฉบับ  แคตตาล็อก  ผู้เสนอราคาจะต้องนำต้นฉบับ  มาให้คณะกรรมการเปิดซองสอบราคาตรวจสอบภายใน  7  วัน
             4.5  ผู้เสนอราคาจะต้องส่งตัวอย่างของพัสดุที่เสนอ  จำนวน  -  หน่วย  เพื่อใช้ในหารตรวจทดลองหรือประกอบการพิจารณา  และหรือประกอบสัญญา  ทั้งนี้  องค์การบริหารส่วนตำบลจะไม่รับผิดชอบในความเสียหายใดๆ  ที่เกิดขึ้นแก่ตัวอย่างดังกล่าว  ตัวอย่างที่เหลือหรือไม่ใช้แล้ว  องค์การบริหารส่วนตำบลจะคืนให้แก่ผู้เสนอราคาสอบราคา

4.6 ก่อนยื่นซองสอบราคาผู้เสนอราคาที่ปิดที่ปิดผนึกซองเรียบร้อย จ่าหน้าซองถึง ประธานคณะกรรมการเปิดซองสอบราคา โดยระบุไว้ที่หน้าซองว่า    “ใบเสนอราคาตามเอกสารสอบราคาซื้อเลขที่  1/2550”  โดยยื่นซองโดยตรงต่อ องค์การบริหารส่วนตำบลทุ่งใส  วันที่  19  เดือน  ธันวาคม  พ.ศ. 2549   ระหว่าง  เวลา 09.00 น.  ถึงเวลา   10.00  น.       ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ    (ศูนย์ราชการอำเภอสิชล)  
   
เมื่อพ้นกำหนดยื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซองสอบราคาจะ เปิดซองสอบราคาในวันที่   19  เดือน   ธันวาคม  พ.ศ. 2549    เวลา   10.15   น.   เป็นต้นไป

5.หลักเกณฑ์และสิทธิ์ในการพิจารณาราคา
 

5.1  ในการสอบราคาในครั้งนี้ องค์การบริหารส่วนตำบลทุ่งใส  จะพิจารณาตัดสินด้วยราคารวม
             5.2  หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานในการเสนอราคาไม่ถูกต้องหรือครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้วคณะกรรมการเปิดซองสอบราคาจะไม่รับพิจารณาราคาของผู้เสนอรายนั้น เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลทุ่งใส  เท่านั้น
 

5.3  องค์การบริหารส่วนตำบลทุ่งใส สงวนสิทธิไม่พิจารราราคาของผู้เสนอราคา  โดย
ไม่มีการผ่อนผันในกรณี ดังต่อไปนี้
                                  
  (1)ไม่ปรากฏชื่อผู้เสนอราคารายนั้นในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบลทุ่งใส

 (2)ไม่กรอกชื่อนิติบุคคล หรือบุคคลธรรมดาหรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
                   
  (3)เสนอรายละเอียดต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                      
 (4)ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้      ลงลายมือชื่อพร้อมประทับตรา (ถ้ามี) กำกับไว้
5.4  ในการตัดสินการสอบราคา  หรือในการทำสัญญา  คณะกรรมการเปิดซองสอบราคา 
หรือองค์การบริหารส่วนตำบลทุ่งใส มีสิทธิ์ให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลทุ่งใสมีสิทธิ์ที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
              5.5  องค์การบริหารส่วนตำบลทุ่งใส ทรงไว้ซึ่งสิทธิ ที่จะไม่รับราคาต่ำสุด หรือราคาหนึ่งราคาใดหรือราคาทั้งหมดก็ได้ และอาจจะพิจารณาเลือกจ้างในจำนวนหรือขนาดเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดซื้อเลยก็ได้ สุดแต่จะพิจารณาทั้งนี้เพื่อประโยชน์ของทางราชการ  เป็นสำคัญและให้ถือว่าการตัดสินขององค์การบริหารส่วนตำบลทุ่งใสเป็นเด็ดขาด ผู้เสนอราคาจะเรียกค่าเสียหายใด ๆ มิได้รวมทั้งองค์การบริหารส่วนตำบลทุ่งใสจะพิจารณายกเลิกการสอบราคาและลงโทษผู้เสนอราคาเสมือนผู้ทิ้งงาน หากมีเหตุที่เชื่อได้ว่าการเสนอราคาจะกระทำไปโดยไม่สุจริต หรือมีการสมยอมในการเสนอราคา 
6.การทำสัญญาซื้อขาย
                6.1  ในกรณีที่ผู้ชนะสอบราคาสามารถส่งมอบสิ่งของได้ครบถ้วนภายใน  5  วันทำการของทางราชการ  นับแต่วันที่ทำข้อตกลงซื้อ  องค์การบริหารส่วนตำบลจะพิจารณาข้อตกลงเป็นหนังสือแทนการทำสัญญาตามแบบสัญญาดังระบุในข้อ  1.3  ก็ได้

6.2  ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน  5  วันทำการของทางราชการ  หรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตามข้อ  6.1  ผู้ชนะการสอบราจะต้องทำสัญญาซื้อขายตามแบบสัญญาดังระบุในข้อ  1.3  กับองค์การบริหารส่วนตำบล  ภายใน  7  วัน  

นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละห้า  ของราคาสิ่งของที่สอบราคาได้  ให้องค์การบริหารส่วนตำบลยึดถือไว้ในขณะทำสัญญา  โดยใช้หลักประกันอย่างหนึ่งอย่างใด  
ดังต่อไปนี้


(1)  เงินสด


(2)  เช็คที่ธนาคารสั่งจ่ายให้แก่องค์การบริหารส่วนตำบล  โดยเป็นเช็คลงวันที่ที่ทำสัญญาหรือก่อนหน้านั้น  ไม่เกิน  3  วันทำการของทางราชการ
 

(3)   หนังสือค้ำประกันของทางธนาคาร ภายในประเทศตามแบบหนังสือค้ำประกันดัง
ระบุในข้อ 1.4 
 

(4)  พันธบัตรรัฐบาลไทย
 

หลักประกันนี้จะคืนให้โดยไม่มีดอกเบี้ยภายใน  15  วัน  นับถัดจากวันที่ผู้ชนะการสอบราคา (ผู้ขาย)  พ้นจากข้อผูกพันตามสัญญาซื้อขายแล้ว

6.3  ผู้ซื้อจะชำระราคาให้ผู้ขาย  เมื่อผู้ขายได้ส่งมอบรถยนต์และโอนทะเบียนให้กับผู้ซื้อแล้ว
7.อัตราค่าปรับ
                        ค่าปรับตามสัญญาซื้อขาย จะกำหนดในอัตราร้อยละ    0.10     ต่อวัน
8.การรับประกันความชำรุดบกพร่อง
ผู้ชนะการสอบราคาซึ่งได้ทำการตกลงเป็นหนังสือหรือทำสัญญาซื้อขายตามแบบดังระบุในข้อ 1.3 
แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า 
2   ปี นับถัดจากวันที่ผู้ซื้อรับมอบ โดยผู้ขายจะต้องรีบจัดการแก้ไขให้ดีดังเดิม  ภายในเวลา 15 วัน นับจากวันที่ได้รับแจ้งความชำรุดบกพร่อง
         
9.  ขอสงวนสิทธิในการเสนอราคาและอื่น ๆ 
                         9.1  เงินค่าพัสดุสำหรับการซื้อครั้งนี้ได้มาจากเงินงบประมาณ   ประจำปี  2550   แล้วเท่านั้น
           9.2   เมื่อองค์การบริหารส่วนตำบลได้คัดเลือกผู้เสนอราคารายใดเป็นผู้ขายและได้ตกลงซื้อสิ่งของตามเอกสารสอบราคาซื้อแล้ว   ถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินเรืออยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตรากฎหมายว่าด้วยการส่งเสริมการพาณิชยนาวี   ดังนี้
 

(1)  แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักคณะกรรมการส่งเสริมการพานิชยนาวี  ภายใน  7  วัน  นับถัดจากวันที่ผู้ขายสั่งหรือซื้อของจากต่างประเทศ     เว้นแต่เป็นรัฐมนตรีว่าการกระทรวงคมนาคม ประกาศยกเว้นให้บรรทุกโดยเรืออื่นได้

(2)  จัดการให้สิ่งของดังกล่าวบรรทุกเรือไทย   หรือมีสิทธิเช่นเดียวกับเรือไทยจากต่างประเทศมายังประเทศไทย  เว้นแต่จะได้รับอนุญาตจากสำนักงานคณะกรรมการส่งเสริมการพานิชยนาวี ให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้อนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงการคมนาคมประกาศยกเว้นให้บรรทุกโดยเรืออื่น
              (3)  ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการ     ส่งเสริมการพานิชยนาวี 
                        9.3  ผู้เสนอราคา ซึ่งองค์การบริหารส่วนตำบลทุ่งใส ได้คัดเลือกแล้วไม่ไปทำสัญญาหรือข้อตกลงภายในเวลาราชการกำหนดระบุในข้อ    6    องค์การบริหารส่วนตำบลทุ่งใสอาจพิจารณาเรียกร้องให้   ชดเชยความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                        9.4  องค์การบริหารส่วนตำบลทุ่งใสสงวนสิทธิที่จะแก้ไขเพิ่มเติมเงื่อนไขหรือกำหนดในแบบสัญญาให้เป็นไปตามความเห็นของอัยการจังหวัดหรือสำนักอัยการสูงสุด (ถ้ามี)

องค์การบริหารส่วนตำบลทุ่งใส
วันที่    30   เดือน   พฤศจิกายน  พ.ศ. 2549

